แนวโน้มหุ้นลุ้นรีบาวน์ตามเอเชีย
นักวิเคราะห์ฯคาดตลาดหุ้นไทยเช้านี้รีบาวน์ตามตลาดต่างประเทศ รับปัจจัยบวกจากสหรัฐฯ กรณีเฟดมีมติให้ใช้มาตรการ QE ต่อไป
21 มี.ค. 2556

นักวิเคราะห์ฯคาดตลาดหุ้นไทยเช้านี้รีบาวน์ตามตลาดต่างประเทศ รับปัจจัยบวกจากสหรัฐฯ กรณีเฟดมีมติให้ใช้มาตรการ QE ต่อไป 
นายณาศิส ประเสริฐกุล นักกลยุทธ์การลงทุน บล.เกียรตินาคิน กล่าวว่า ตลาดหุ้นไทยเช้านี้คาดว่าจะรีบาวน์ได้ตามตลาดต่างประเทศ โดยตลาดหุ้นเอเชียเช้านี้ส่วนใหญ่อยู่ในแดนบวก ตอบรับปัจจัยบวกจากสหรัฐฯ ในเรื่องที่ประชุมธนาคารกลางสหรัฐฯ(เฟด)ได้มีมติให้ใช้มาตรการ QE ต่อไป, วุฒิสภาของสหรัฐฯได้ลงมาติรับร่างพ.ร.บ.งบประมาณ 2556 แล้ว ส่วนไซปรัสก็เชื่อว่าจะคลี่คลายได้ โดยเป็นไปได้ที่จะได้รับความช่วยเหลือจากทรอยก้าหรือรัสเซียแทน
อย่างไรก็ดี การรีบาวน์ของตลาดบ้านเราดูจะเปราะบาง เนื่องจากยังมีปัญหาการเมืองกดดันในเรื่องที่คณะกรรมการป้องกันและปราบปรามทุจริตแห่งชาติ(ปปช.)ตรวจสอบข้อกล่าวหานายกรัฐมนตรี  พร้อมให้แนวรับ 1,530 จุด แนวต้าน 1,560 จุด